CELEX: 32004R1273
Language: hu
Date: 2004-07-12 00:00:00
Title: A Bizottság 1273/2004/EK rendelete (2004. július 12.) a Közösség egyes területein a 2004/2005-ös gazdasági évben az egyes szántóföldi növények végső vetési időpontjának elhalasztásáról

13.7.2004   
            
            
               HU
            
            
               Az Európai Unió Hivatalos Lapja
            
            
               L 241/3
            
         
      A BIZOTTSÁG 1273/2004/EK RENDELETE
   
   (2004. július 12.)
   a Közösség egyes területein a 2004/2005-ös gazdasági évben az egyes szántóföldi növények végső vetési időpontjának elhalasztásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes szántóföldi növények termelői számára támogatási rendszer létrehozásáról szóló, 1999. május 17-i 1251/1999/EK tanácsi rendeletre (1) és különösen annak 9. cikkére,
   mivel:
   
               (1)
            
            
               Az 1251/1999/EK rendelet 8. cikkének (2) bekezdése megállapítja, hogy csak azok a termelők jogosultak területalapú támogatásra, akik az adott aratást megelőzően legkésőbb május 31-ig elvégezték a vetést.
            
         
               (2)
            
            
               Ebben az évben a különösen kedvezőtlen időjárási feltételek miatt Olaszország és Spanyolország egyes növényi terményei esetében, valamint Finnország, Franciaország, Portugália és Svédország egyes régióiban nem lehetséges a végső vetési időpont betartása.
            
         
               (3)
            
            
               Ilyen körülmények között a 2004/2005-ös gazdasági évre vonatkozóan egyes növényi termények vetési határidejét el kell halasztani.
            
         
               (4)
            
            
               Az e rendeletben előírt intézkedések összhangban vannak a Gabonapiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 2004/2005-ös gazdasági évre vonatkozóan a végső vetési időpontot a megjelölt termények és régiók tekintetében a melléklet rögzíti.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   E rendeletet a 2004/2005-ös gazdasági év területalapú támogatásaira kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. július 12-én.
      
         
            a Bizottság részéről
         
         Franz FISCHLER
         
         
            a Bizottság tagja
         
      
   
   
      (1)  HL L 160., 1999.6.26., 1. o. A legutóbb az 1782/2003/EK rendelettel (HL L 270., 2003.10.21., 1. o.) módosított rendelet.
   
      MELLÉKLET
      A 2004/2005-ös gazdasági évre vonatkozó végső vetési időpontok
      
                  Termény
               
               
                  Tagállam
               
               
                  Régió
               
               
                  Végső időpont
               
            
                  Szója, napraforgó, cirok, lenmag, len
               
               
                  Olaszország
               
               
                  Az egész ország
               
               
                  2004. június 15.
               
            
                  Kukorica
               
               
                  Olaszország
               
               
                  Az egész ország Lombardia kivételével: a 15969 sz. Regionális Dekrétumban említett körzetek
               
               
                  2004. június 15.
               
            
                  Lombardia: a 15969 sz. Regionális Dekrétumban említett körzetek
               
               
                  2004. június 30.
               
            
                  Kukorica, szója, napraforgó, cirok, lenmag, len
               
               
                  Portugália
               
               
                  Entre-Douro e Minho, Beira Litoral, Ribatejo e Oeste
               
               
                  2004. június 15.
               
            
                  Kukorica, napraforgó, cirok
               
               
                  Spanyolország
               
               
                  Az egész ország
               
               
                  2004. június 15.
               
            
                  Kukorica
               
               
                  Franciaország
               
               
                  Aquitaine, Közép-Pireneusok
               
               
                  2004. június 15.
               
            
                  Az összes termény
               
               
                  Svédország
               
               
                  Västernorrland, Jämtland, Västerbotten, Norrbotten
               
               
                  2004. június 28.
               
            
                  Az összes termény
               
               
                  Finnország
               
               
                  C2
               
               
                  2004. június 21.
               
            
                  Az összes termény
               
               
                  Finnország
               
               
                  C2P, C3, C4
               
               
                  2004. június 28.